kk be ru ru ru krc ba kk kk kk kk kk kk kk kk kk uk kk kk kk ru ru ru ru ru ru ru ru ru ru uk en en en en en en en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en en kk en sv fr de de fr fr fr sv en kk en kk kk kk kk kk kk kk en en av th en kk fr en ru ru hbs_cyr bg kk ru ru en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en kk kk en kk ru bg
АЛАМАНДА АТ ОЗДЫРҒАН ОРАЛБЕК АҒА
Бәйге, көкпар десе ішкен асын жерге қояр азаматтар ауданымызда жетерлік. Аламанда топ жарып, үнемі қанжығалары майланып жүргендер де біздің жерлестеріміз. Өңірімізде тақымы мықты білекті жігіттермен бірге аттың бабын бірден байқайтын атбегілер де аз емес. Кейінгі жылдары атбегілік өнерге қызығушылардың қатары көбеймесе азайған жоқ. Көкпекті ауданында сәйгүлігін бәйгеге қосып, көкпар тартқызып жүрген атбегілер де бар. Осындай ұлттық ойынды жандандыруға атсалысып жүрген азаматтардың бірі Оралбек Тоғаспаев.
ӘУЛИЕ ЫРҒЫЗБАЙ ДОСҚАНАҰЛЫ КЕСЕНЕСІНДЕ АС БЕРІЛДІ
Жарияланды 28 Шілде 2022
16 шілде күні халық емшісі, әулие Ырғызбай Досқанаұлы кесенесінде Көкпекті ауданы ата рухына бағыштап ас берді. Аудан әкімі Ділдәбек Оразбаевтың тікелей мұрындық болуымен атқарылған игілікті шараға ауданның жас-кішісі түгел қатысты. Ел құрметтеген ақсақалдар, ел ағалары, атқамінер игі-жақсылар, зиялы қауым өкілдері, мешіт имамдары, жастар қасиетті топырақтағы шарада бас қосты.
Аудандық ардагерлер кеңесінің төрағасы Сләмбек Насырбайұлы бастаған ақсақалдар, мәслихат хатшысы Талғат Сарманов, Көкпекті ауданының құрметті азаматы Қуан Түсіпбеков, ел ырысын еселеген шаруа қожалық басшылары астың құрметті қонағы болды. Көршілес Ақсуат ауданының әкімі Асхат Смаилов және Тарбағатай ауданы әкімінің міндетін атқарушы Ерсін Ескендіров бастаған екі ауданның азаматтары да асқа арнайы шақырылды. Ақсуат пен Тарбағатайдың ел ағалары Б.Сабуров, А.Боғырбаев, Е.Құттыбаевтар да Ырғызбай ата асында көпшілік ортасынан табылды.
ҚОҒАМ БІРЛІГІНІҢ НЕГІЗІ - РУХАНИ ҚҰНДЫЛЫҚТАР
Жарияланды 05 Мамыр 2022
Ағымдағы жылдың 22 сәуірінде аудандық мәдениет үйінде қасиетті Рамазан айына орай аудан басшысы Раджан Сейтқановтың бастамасымен «Рухани құндылықтар қоғам бірлігінің негізі» атты аудандық имамдар форумы өткізілді.
Форумға ШҚО бас имамы Ермек қажы Мұқатай, ШҚО дін мәселелерін зерттеу орталығының директоры Ернат Қыдырмоллаев, аудан прокуроры Олжас Қалматаев, аудандық мәслихат хатшысы, ақсақалдар кеңесінің мүшелері, ауылдық округ әкімдері және барлық ауыл мешіттерінің имамдары қатысты.
Аудан көлемінде имамдар форумы тұңғыш рет өткізіліп отыр. Осындай форумдар арқылы аудан тұрғындары үлкен рухани азық алып, ауданда дін саласында атқарылып жатқан жұмыстар сараланады. Сондай-ақ, аталмыш форум барысында өзекті мәселелер талқыланып, бірқатар ұсыныстар айтылды.
ҰЛТ ҰСТАЗЫНЫҢ САЗГЕРЛІК ӨНЕРІНЕ АРНАЛДЫ
Жарияланды 11 Сәуір 2022
Көкпекті ауданының мемлекеттік және басқа тілдерді оқыту орталығының ұйымдастыруымен "Zoom" платформасы арқылы Ахмет Байтұрсыновтың 150 жылдығына арналған «Ахмет Байтұрсыновтың музыкалық әлемі» атты әдеби кеш өткізілді. Кештің мақсаты Ахмет Байтұрсыновтың музыкалық мұраларын аудан тұрғындары арасында насихаттап, өмірі мен қызметі жайлы ақпарат беру. "Рухани жаңғыру" бағдарламасы аясында ұлттық құндылықтарды оқып үйренуді жүзеге асыру мақстандағы аталмыш іс-шара жалпы көпшілікке бағытталды.
Кеш барысында ауданымызға белгілі журналист Қайрат Мәлікаждар кіріспе сөзбен ашып, осы шараның модераторы болды.
АҚСУАТТА МОЛДАБАЙ БАЛУАНҒА ЕСКЕРТКІШ ҚОЙЫЛДЫ
Жарияланды 08 Қараша 2021
Тарбығатай ауданында даңқты балуан Молдабай Төкеұлының ескерткіш мүсіні бой көтерді. 29 қазан күні аудан орталығы Ақсуат ауылында ескерткіш мүсіннің салтанатты ашылу рәсімі өткізілді. Көршілес аудандағы айтулы оқиғаға Көкпекті ауданынан арнайы делегация қатысып, аудан әкімі Раджан Сейтқановтың құттықтау хатын жеткізді.
Заманында бүкіл Орта жүзге ұран болған Молдабай балуанның еңселі ескерткіш мүсіні жергілікті азаматтардың қолдауымен бой көтерген екен. Ақсуаттағы балалар спорт мектебінің алдында алыстан «мен мұндалап» тұрған ескерткіш авторы Ақжардың тумасы, мүсінші Болат Кәрібаев.
Ескерткіштің ашылу салтанатында жиналған көпшілікке Тарбығатай ауданының әкімі Асхат Смаиловтың құттықтауын орынбасары Ерсін Ескендіров жеткізді.
- Молдабай балуанның рухын асқақтатып, ерлігін келер ұрпаққа жеткізу - негізгі мақсатымыз. Жас ұрпақтың бойына елжандылық қасиетін сіңіріп, өнегелі тәлім-тәрбие көрсететін игілікті істер алдағы уақытта жалғасын табады, - деді аудан әкімінің орынбасары.
Жаңа әліпби – жаңашылдық бастауы
«Ақ әжемнің ас үйі» онлайн шеберлік-сыныбы
Page 1 of 31
«Жұлдыз - Новая жизнь»
газетінің сайтына қош келдіңіздер!
Біздің заманымыз – күнделікті өмірімізге дәстүрлі, қарапайым іс-әрекеттерімізді жаңа әрі жетілдірілген түрімен алмастыра отырып енген жаңа технологиялар уақыты. Бүгінде ғаламтор өміріміздің белсенді бөлігіне, қарым-қатынас орнатудың ыңғайлы және заманауи үлгісіне айналып отыр.
Соған сай, біздің газетіміз ашық пікір алмасуға әрдайым дайын. Сіздердің әр пікірлеріңізге қуана жауап береміз және редакция тарапына қойылған қандай сауалдарыңызды да жауапсыз қалдырмауға тырысамыз. Газет сайтынан ауданымыздың ең соңғы жаңалықтарымен таныс болумен қатар, көптеген жаңа және танымдық материалдарды таба аласыздар. Пікірлеріңіз бен тілек-ниеттеріңізді Facebook, Вконтакте әлеуметтік желілеріндегі парақшамызға жолдай аласыздар. Әріптестігіміз қызықты, жаңашыл әрі пайдалы болады деген үміттемін!
Құрметпен Көкпекті аудандық «Жұлдыз» - «Новая жизнь» газетінің директор-редакторы Д.Б.Дюсембаев.
"Товарищество с ограниченной ответственностью Районная газета «Жұлдыз»-« Новая жизнь»
№ 13187-Г от 23.11.2012 г. 8 (72348) 2-19-16, 2-21-18"